
SPOROČILO ZA MEDIJE

DIRKA PO FRANCIJI 2026 NA EUROSPORTU IN HBO MAX 
Z NAJBOLJ NAPREDNO TV IZKUŠNJO DO SEDAJ

· Warner Bros. Discovery bo julija in avgusta v živo po vsej Evropi prenašal vse etape ženske in moške Dirke po Franciji.
· Edinstven studio na vrhu Alpe d'Huez gledalcem prinaša povsem novo izkušnjo spremljanja najslavnejše kolesarske dirke na svetu.
· Nove funkcije na platformi HBO Max popeljejo izkušnjo gledanja na višjo raven, z možnostjo spremljanja dirke iz več kotov kamere in še bolj interaktivnimi prenosi.

Ljubljana, 2. julij 2026

Najprestižnejša kolesarska dirka na svetu bo letos na voljo gledalcem z izboljšano izkušnjo gledanja na Eurosportu in pretočni platformi HBO Max. Warner Bros. Discovery je napovedal novo sezono prenosov ženske in moške Dirke po Franciji, ki prinaša številne tehnološke inovacije in več kot 120 ur prenosov v živo.

Od 4. do 26. julija si bodo ljubitelji kolesarstva lahko ogledali vseh 21 etap 113. izvedbe Dirke po Franciji, od 1. do 9. avgusta pa bodo na sporedu vse etape Ženske dirke po Franciji.

Na platformi HBO Max bo vsaka etapa na voljo v živo, z izboljšanimi funkcijami, ki še dodatno obogatijo izkušnjo gledanja. Gledalci bodo lahko hkrati spremljali štiri različne video signale prek možnosti Multi-view, vključno s posnetki z motornega kolesa, helikopterja in drugih kotov kamere, s prosto izbiro prenosa zvoka. Nova funkcija Key moments bo omogočila enostavno vrnitev na ključne trenutke posamezne etape, prenosi pa bodo na voljo v vrhunski kakovosti slike in zvoka.

Warner Bros. Discovery bo tudi letos najel eno najmočnejših ekip strokovnih komentatorjev in nekdanjih profesionalnih kolesarjev, med katerimi so Alberto Contador, Philippe Gilbert, Jens Voigt, Robbie McEwen, Adam Blythe in mnogi drugi, ki bodo gledalcem približali taktiko, strategijo in najpomembnejše trenutke posamezne etape.

»Kolesarjenje je del naše identitete in že več kot 35 let milijonom gledalcev po vsej Evropi prinašamo zgodbe, čustva in taktike Dirke po Franciji. To poletje združujemo dolgoletne izkušnje z novimi tehnološkimi rešitvami, ki navijačem omogočajo še večji nadzor, več vsebin in povsem novo izkušnjo po vsaki etapi,« je dejal Scott Young, izvršni podpredsednik Warner Bros. Discovery Sports Europe.
Letošnja Dirka po Franciji se začne 4. julija v Barceloni, po 3333 kilometrih pa se konča 26. julija v Parizu. Aktualni prvak Tadej Pogačar bo poskušal osvojiti peti naslov in se pridružiti najožjemu krogu največjih prvakov v zgodovini te dirke.
Ženska dirka po Franciji se začne 1. avgusta v Švici in konča 9. avgusta v Nici, kjer se bo za prestižno rumeno majico v devetih etapah borilo 154 kolesark.
Warner Bros. Discovery že več kot tri desetletja ekskluzivno prenaša najpomembnejše kolesarske dirke na svetu in ima pravice za prenos ženske in moške Dirke po Franciji v Evropi vsaj do leta 2032.

O Warner Bros. Discovery Sports Europe 
Warner Bros. Discovery Sports Europe predstavlja portfelj športnih znamk, kanalov in platform WBD v Evropi. Vsak mesec skupaj doseže 130 milijonov ljudi, vključno z oboževalci in občinstvom na več kot 200 trgih in v več kot 20 jezikih na vseh platformah, kjer potrošniki preživljajo čas, kot so brezplačna TV, plačljiva TV, pretočne platforme, splet in družbena omrežja. Warner Bros. Discovery Sports Europe vključuje priljubljene blagovne znamke, kot so Eurosport, Global Cycling Network (GCN), Global Mountain Bike Network (GMBN), Golf Digest, TNT Sports v Združenem kraljestvu in na Irskem, pa tudi športne programe in vsebine na Discovery+ in brezplačne televizijske mreže Warner Bros. Discovery. Navedeni kanali povezujejo občinstvo z največjimi športnimi dogodki na svetu, kar vključuje olimpijske igre v Evropi; teniške turnirje grand slam; kolesarski Grand Tour, več kot 300 dni kolesarjenja v živo na leto, UCI Track Champions League, UCI Mountain Bike World Series z ESO Sports; PGA TOUR celo leto; Oceansko dirko; Snooker World Tour; najboljšo serijo električnih dirk s svetovnim prvenstvom formule E ABB FIA; FIM Speedway GP, Speedway of Nations in svetovni pokal v speedwayu; ter vsak večji dogodek na svetovnem prvenstvu v zimskih športih in svetovnem pokalu. Warner Bros. Discovery Sports Europe dopolnjuje ponudbo s svojim oddelkom za dogodke in promocijo, ki vsako leto spremlja več kot 30 dogodkov na petih celinah.
O podjetju Warner Bros. Discovery 
Warner Bros. Discovery je vodilno globalno medijsko in razvedrilno podjetje, ki ustvarja in distribuira najbolj diferenciran in celovit portfelj vsebin na svetu na področju televizije, filma, pretakanja in iger. Prisoten v več kot 220 državah in ozemljih ter v 50 jezikih, Warner Bros. Discovery navdihuje, informira in zabava občinstvo po vsem svetu s svojimi ikoničnimi blagovnimi znamkami in izdelki, vključno z: Discovery Channel, Max, discovery+, CNN, DC, TNT Sports, Eurosport, HBO, HGTV , Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV in drugi. Več informacij na www.wbd.com.
O pretočni platformi HBO Max 
HBO Max je vodilna globalna platforma za pretakanje vsebin podjetja Warner Bros. Discovery, ki ponuja edinstvene in privlačne zgodbe, od vrhunskih serij, filmov, dokumentarcev, vsebin o resničnih zločinih, animiranih filmov za odrasle do športnih prenosov v živo in novic (kjer so na voljo). HBO Max je dom prestižnih zabavnih znamk, kot so HBO, Warner Bros., Max Originals, DC, Harry Potter, pa tudi ikoničnih serij, kot sta Prijatelji in Veliki pokovci.

